ԱՄՓՈՓԱԹԵՐԹ
«Հայաստանի Հանրապետության կառավարության 2020 թվականի դեկտեմբերի 3-ի N1976-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ

	1. ՀՀ ֆինանսների նախարարություն
	10.07.2026թ.

	
	N01/2-3/18483-2026

	Ս.թ. հուլիսի 6-ի Ձեր թիվ 01/3-4/40787-2026 գրությամբ ներկայացված՝ «Հայաստանի Հանրապետության կառավարության 2020 թվականի դեկտեմբերի 3-ի N 1976-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի վերաբերյալ հայտնում ենք, որ դիտողություններ և առաջարկություններ չկան:
Միաժամանակ, հայտնում ենք, որ ՀՀ ազգային ժողովի կողմից ընդունված՝ «Հայաստանի Հանրապետության հարկային օրենսգրքում փոփոխություններ և լրացումներ կատարելու մասին» 2026 թվականի մայիսի 6-ի ՀՕ-200-Ն օրենքով (ուժի մեջ է մտել ս.թ. հուլիսի 1-ից) սահմանվել են ոսկուց և թանկարժեք քարերից պատրաստված իրերի օտարման գործարքների մասով ԱԱՀ-ով հարկման բազայի որոշման առանձնահատկություններ։ Արդյունքում, նշված գործարքները ՀԴՄ-ով փաստաթղթավորելու դեպքում ԱԱՀ-ի գումարը 16.67 տոկոս հաշվարկային դրույքաչափով որոշելիս հաշվարկման հիմք է հանդիսանալու ոչ թե հատուցման գումարը, այլ նշյալ առանձնահատկությունների կիրառման արդյունքում ձևավորված ԱԱՀ-ով հարկման բազան։
Հաշվի առնելով վերոգրյալը՝ առաջարկում ենք քննարկել ոսկյա իրերի օտարման գործարքների մասով ՀԴՄ կտրոնում ԱԱՀ-ն արտացոլելու հետ կապված հարաբերությունները նույնպես նախագծով կարգավորելու նպատակահարմարության հարցը:
	Ընդունվել է ի գիտություն

	2. ՀՀ էկոնոմիկայի նախարարություն
	08.07.2026թ.

	
	N 01/17150-2026

	[bookmark: _Hlk237333696]Ի պատասխան Ձեր 2026 թվականի հուլիսի 6-ի թիվ 01/3-4/40787-2026 գրության՝ քննության առնելով «Հայաստանի Հանրապետության կառավարության 2020 թվականի դեկտեմբերի 3-ի N1976-Ն որոշման մեջ լրացումներ և փոփոխություններ կատարելու մասին» Կառավարության որոշման նախագիծը, որի մշակումը պայմանավորված է այն հանգամանքով, որ Հարկային օրենսգրքի 381-րդ հոդվածի 3-րդ մասով սահմանված են հսկիչ դրամարկղային մեքենայի կտրոնի վրա տպագրման ենթակա տեղեկատվությունը (տվյալները), իսկ Օրենսգրքում կատարված փոփոխությամբ նախատեսվել է, որ նշված տեղեկատվությունը (տվյալները) հաստատվում է Կառավարության որոշմամբ, հայտնում ենք, որ Էկոնոմիկայի նախարարությունը ներկայացված նախագծի վերաբերյալ  առաջարկություններ և առարկություններ չունի։
	Ընդունվել է ի գիտություն



	3. ՀՀ արդարադատության նախարարություն
	06.08.2026թ.

	
	N/27.0.1/41215-2026

	«Հայաստանի Հանրապետության կառավարության 2020 թվականի դեկտեմբերի 3-ի N 1976-Ն որոշման մեջ լրացումներ և փոփոխություններ կատարելու մասին» ՀՀ կառավարության որոշման նախագծի վերաբերյալ դիտողություններ և առաջարկություններ չունենք։
	Ընդունվել է ի գիտություն





